MOONGลดค่าใช้จ่ายเตรียมรวบโกดังเหลือแห่งเดียว
ประธานเจ้าหน้าที่บริหาร บริษัท MOONG เผย ปี 54 รวบโกดังเหลือแห่งเดียวหวังลดค่าใช้จ่าย"ส่วนเป้ารายได้และกำไรคาดว่าจะเติบโตได้ในตัวเลขสองหลัก
24 ก.พ. 2554

ประธานเจ้าหน้าที่บริหาร บริษัท MOONG เผย ปี 54 รวบโกดังเหลือแห่งเดียวหวังลดค่าใช้จ่าย"ส่วนเป้ารายได้และกำไรคาดว่าจะเติบโตได้ในตัวเลขสองหลัก



นายสุเมธ เลอสุมิตรกุล ประธานเจ้าหน้าที่บริหาร บริษัท มุ่งพัฒนา อินเตอร์เนชั่นแนล (MOONG)
นายสุเมธ เลอสุมิตรกุล ประธานเจ้าหน้าที่บริหาร บริษัท มุ่งพัฒนา อินเตอร์เนชั่นแนล (MOONG) เปิดเผยว่า ปีนี้บริษัทมีเป้าหมายลดค่าใช้จ่ายด้านโลจิสติกส์ด้วยการรวมคลังสินค้าให้เหลือเพียง 1 แห่งจากปัจจุบันมีอยู่ทั้งหมด 3 แห่ง 
"บริษัทตั้งใจจะลดต้นทุนค่าใช้จ่ายต่อเนื่อง เพราะปีที่แล้วลดได้ประมาณ 1% แต่ปีนี้คาดว่าจะมากกว่าปีก่อนเพราะบริษัทพยายามลดค่าใช้จ่ายที่ซ้ำซ้อนไปแล้ว ประกอบกับปีนี้ยังสานต่อเรื่องการเน้นหาพันธมิตรเพื่อเป็นตัวแทนนำหน่ายสินค้าเพิ่มในธุรกิจที่มีลักษณะเฉพาะมากขึ้น จากที่เพิ่งเริ่มรุกส่วนธุรกิจนี้เมื่อไตรมาส4 ปีก่อน
ทั้งนี้ คาดว่า ปีนี้สัดส่วนรายได้จากการเป็นตัวแทนจำหน่ายสินค้าจะขยับขึ้นจากปีก่อนได้เล็กน้อยซึ่งอยู่ที่ 20 % และสัดส่วนรายได้จากการเป็นผู้จำหน่ายสินค้าแม่และเด็กภายใต้แบรนด์พีเจ้นอยู่ที่ 80 %
สำหรับรายได้และกำไรของบริษัทปีนี้ คาดว่า จะสามารถเติบโตในตัวเลขสองหลักได้ เนื่องจากผลิตภัณฑ์บริษัทเป็นสินค้าจำเป็นและเฉพาะกลุ่ม โดยปี 2553 บริษัทมีรายได้ 430 ล้านบาท เพิ่มขึ้นจากปีก่อน 12 % ที่ทำได้ 384 ล้านบาท และมีกำไรสุทธิ 48 ล้านบาท เพิ่มขึ้น12 % ที่ทำได้ 43 ล้านบาท